LIETUVOS RESPUBLIKOS

FIZINIŲ ASMENŲ PAJAMŲ MOKESČIO LAIKINOJO ĮSTATYMO 33, 34, 35, 37 STRAIPSNIŲ PAKEITIMO IR 331 STRAIPSNIO PRIPAŽINIMO NETEKUSIU GALIOS

Į S T A T Y M A S

2000 m. gruodžio 19 d. Nr. IX-83

Vilnius

(Žin., 1990, Nr. 31-742; 1992, Nr. 7-150, Nr. 14-388; 1993, Nr. 30-681, Nr. 59-1144; 1994, Nr. 30-531, Nr. 58-1135; 1995, Nr. 44-1077; 1996, Nr. 11-285, Nr. 62-1464; 1997, Nr. 28-662; 1998, Nr. 8-162, Nr. 90-2481; 1999, Nr. 19-515, Nr. 66-2121, Nr. 109-3174; 2000, Nr. 64-1911, Nr. 89-2747, Nr. 90-2781)

1 straipsnis. 33 straipsnio 1 ir 3 dalių pakeitimas

1. Iš 33 straipsnio 1 dalies išbraukti žodžius „ir 331 straipsnyje“ ir šią dalį išdėstyti taip:

„Bendrosios pajamos už turto nuomą bei kitos pajamos, neišvardytos šio įstatymo II, III ir IV dalyse bei šio straipsnio trečiojoje, ketvirtojoje, penktojoje ir šeštojoje dalyse, apmokestinamos taikant 20 procentų pajamų mokesčio tarifą.“

2. Iš 33 straipsnio 3 dalies išbraukti žodžius „išskyrus nurodytas 331 straipsnyje“, vietoj skaičiaus „11“ įrašyti skaičių „10“ ir šią dalį išdėstyti taip:

„Pajamos už gyventojų parduotą turtą, viršijančios šio įstatymo 35 straipsnio 10 punkte nustatytą dydį, apmokestinamos taikant 10 procentų pajamų mokesčio tarifą.“

2 straipsnis. 331 straipsnio pripažinimas netekusiu galios

331 straipsnį pripažinti netekusiu galios.

3 straipsnis. 34 straipsnio 7 dalies pripažinimas netekusia galios

34 straipsnio 7 dalį pripažinti netekusia galios.

4 straipsnis. 35 straipsnio 10 ir 20 punktų pakeitimas

1. Iš 35 straipsnio 10 punkto išbraukti žodžius „išskyrus šio straipsnio 21 punkte nurodytas pajamas“ ir šį punktą išdėstyti taip:

„10) pajamos už parduotą gyventojui priklausiusį turtą, jei už jį gauta suma neviršija 1 PNM per mėnesį arba kai per metus parduotas vienas bet kokios vertės vienos ar kitos rūšies daiktas;“.

2. Pakeisti 35 straipsnio 20 punktą ir jį išdėstyti taip:

„20) pajamos, gautos pardavus ar kitu būdu perleidus nuosavybėn vertybinius popierius.“

5 straipsnis. 37 straipsnio 1 dalies pakeitimas ir 2 dalies pripažinimas netekusia galios

1. Iš 37 straipsnio 1 dalies 2 punkto išbraukti žodžius „išskyrus vertybinių popierių vertės padidėjimo pajamas“ ir šį punktą išdėstyti taip:

„2) einamaisiais metais gautų pajamų deklaracija pateikiama per 5 dienas, praėjus mėnesiui nuo pajamų atsiradimo (gavimo);“.

2. Iš 37 straipsnio 1 dalies 5 punkto išbraukti žodžius „taip pat bendrųjų pajamų deklaracija, jei praėjusiais metais buvo gauta pajamų dėl vertybinių popierių vertės padidėjimo“ ir šį punktą išdėstyti taip:

„5) patikslinta praėjusiais metais faktiškai gautų bendrųjų pajamų deklaracija pateikiama pasibaigus metams iki kitų metų vasario 1 dienos;“.

3. 37 straipsnio 2 dalį pripažinti netekusia galios.

4. Buvusias 37 straipsnio 3, 4, 5, 6 dalis atitinkamai laikyti 2, 3, 4, 5 dalimis.

6 straipsnis. Įstatymo įsigaliojimas

Šis įstatymas įsigalioja nuo 2001 m. sausio 1 d.

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	VALDAS ADAMKUS

______________